	IZVJEŠĆE O PROVEDENOM SAVJETOVANJU S JAVNOŠĆU

	Naziv akta o kojem je provedeno savjetovanje: Nacrt prijedloga Cjenika o građevinskom zemljištu


	Vrijeme trajanja savjetovanja: Savjetovanje je provedeno u razdoblju od 11. kolovoza do 11. rujna 2026. godine 

	Cilj i glavne teme savjetovanja:
	Osnovni cilj savjetovanja bio je dobivanje povratnih informacija od zainteresirane javnosti o cjeniku o građevinskom zemljištu 


	Redni broj
	Naziv dionika (pojedinac, organizacija, institucija)
	Stavka na koju se odnosi primjedba/
prijedlog
	Tekst primjedbe/prijedloga
	Prihvaćanje/ neprihvaćanje primjedbe ili prijedloga

	Luka Fućak
	/
	Grad Rijeka u svojim strateškim dokumentima naglašava digitalnu transformaciju i razvoj „Smart City“ rješenja. Trenutni nacrt Cjenika definira zone i cijene, ali ne predviđa način na koji će te informacije biti dostupne građanima u realnom vremenu.
Predlažem da se Cjenik izravno poveže s interaktivnom kartom Grada Rijeke (Geoportalom). Građani i poduzetnici trebali bi klikom na određenu parcelu u vlasništvu Grada vidjeti njezinu zonu (A, I, II, III, IV) te automatski izračunatu početnu visinu zakupnine sukladno namjeni iz Članka 2..
Ovime se smanjuje administrativni teret i mogućnost pogrešne interpretacije zona, što je u skladu s ciljevima strategije „Digital Ri-Wave“ o unaprjeđenju digitalnih usluga za građane i poslovni sektor. 
	Prijedlog se prihvaća.  Prijedlog će se implementirati kad se za isto steknu tehnički uvjeti.  

	Luka Fućak
	/
	Obrazloženje navodi prijedlog ukidanja mogućnosti obročnog plaćanja zakupnine za poljoprivrednu obradu i uređenje okućnica. S obzirom na demografske izazove i značajan broj umirovljenika u Rijeci, ovaj potez može biti financijski udar na najosjetljivije.
Zadržati mogućnost obročnog plaćanja zakupnine za namjene „poljoprivredna obrada“ i „uređenje građevne čestice u svrhu stanovanja“. Alternativno, uvesti prag (npr. iznosi iznad 100 EUR godišnje) iznad kojeg je obročno plaćanje i dalje omogućeno.
Ukidanje obročnog plaćanja za male iznose zakupnina najviše pogađa građane starije životne dobi koji koriste gradska zemljišta za vrtove. Grad Rijeka bi trebao težiti socijalnoj osjetljivosti, slično modelu Grada Zagreba koji potiče urbanu bioraznolikost i ozelenjivanje dvorišta. 

	[bookmark: _GoBack]Prijedlog se prihvaća. Utvrdit će se mogućnosti  obročnog plaćanja godišnje zakupnine za sljedeće namjene: radi uređenja građevne čestice na kojoj je izgrađena građevina u vlasništvu druge osobe sukladno rješenju o utvrđivanju građevne čestice ili detaljnom planu uređenja,  radi uređenja i korištenja radi uređenja i korištenja zemljišta koje graniči s zemljištem (nekretninom) u vlasništvu druge osobe, a nalazi se izvan građevne čestice utvrđene rješenjem o utvrđivanju građevne čestice ili detaljnom planu uređenja i  za poljoprivrednu obradu koja je bila predviđena i postojećim Cjenikom.  

	Luka Fućak
	Članak 2.
	Cjenik predviđa niže cijene za ekološku proizvodnju hrane. Međutim, Grad Rijeka je u lipnju 2024. donio Strategiju zelene urbane obnove.
Uvesti dodatni popust od 20% na sve zakupnine iz Članka 2. ako zakupnik implementira NBS rješenja (Nature-Based Solutions) poput upojnih površina, krovnih vrtova ili sustava za prikupljanje kišnice na zakupljenom zemljištu.
Cjenik ne bi trebao biti samo fiskalni instrument, već i alat za postizanje ciljeva iz Plana razvoja Grada Rijeke 2021. – 2027. koji naglašava ublažavanje posljedica klimatskih promjena i usklađenost s Europskim zelenim planom. 
	Prijedlog se ne prihvaća. U ovom trenutku predložena mjera nije provediva, ali će se razmotriti implementacija iste kroz određeni oblik sufinanciranja.

	Luka Fućak
	/
	Grad Rijeka predlaže prelazak na sustav procjembenih elaborata za prodaju, što je korak naprijed, ali smanjuje predvidljivost u samom Cjeniku.
Predlažem da Grad Rijeka, uz novi Cjenik, objavi i godišnji plan raspolaganja nekretninama s popisom konkretnih parcela planiranih za zakup u 2026. godini.
Izvješće o stanju u prostoru za razdoblje 2019. – 2025. izričito preporučuje izradu popisa nekretnina u vlasništvu Grada s prijedlogom namjena. Cjenik bi trebao biti prateći dokument takvom popisu radi veće transparentnosti upravljanja gradskom imovinom. 

	Prijedlog se ne prihvaća. 
Grad Rijeka će plan raspolaganja upravljanja gradskom imovinu utvrditi kroz odgovarajuću strategiju kojom će se na sveobuhvatni način razraditi način raspolaganja svom imovinom u (su)vlasništvu Grada Rijeke, uključujući i zemljištem. 



Tijekom savjetovanja s javnošću pravovremeno su pristigle 4 primjedbe/prijedloga od strane zainteresirane javnosti na Nacrt prijedloga Cjenika o građevinskom zemljištu.

